b"\n_START_ARTICLE_\nCan Grau (Olivella)\n_START_SECTION_\nDescripci\xc3\xb3\n_START_PARAGRAPH_\nEs troba en un puig elevat, a uns 2 kil\xc3\xb2metres de la Plana Novella, pel cam\xc3\xad que d'aquesta va a Olivella. La masia consta de planta baixa i pis, amb coberta a dues vessants. Les obertures s\xc3\xb3n allindades excepte la porta d'entrada que t\xc3\xa9 un arc de mig punt.\n_START_SECTION_\nHist\xc3\xb2ria\n_START_PARAGRAPH_\nLa masia est\xc3\xa0 documentada des del segle XVI. Antigament era coneguda com a Cabafic o Cabafiga. A partir del segle XVI pertany\xc3\xa9 a la fam\xc3\xadlia Grau._NEWLINE_Unes reformes dels anys seixanta del segle XX van fer desapar\xc3\xa8ixer una part del conjunt. Va ser adquirida per la Diputaci\xc3\xb3 de Barcelona el 1986 i des de 1991, un cop restaurada, funciona com a escola de natura."